O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish, shuningdek, ba’zi qarorlarini o‘z kuchini yo‘qotgan deb hisoblash to‘g‘risida (O‘zbekiston Respublikasi Prezidentining “Tashqi bozorlarda mahalliy mahsulo

O‘zbekiston Respublikasi Prezidentining “Tashqi bozorlarda mahalliy mahsulotlar eksport qilinishini rag‘batlantirish va raqobatbardoshligini ta’minlash yuzasidan qo‘shimcha chora-tadbirlar to‘g‘risida” 2017-yil 15-dekabrdagi PF-5286-son Farmonini bajarish maqsadida Vazirlar Mahkamasi qaror qiladi:
 1. O‘zbekiston Respublikasi Hukumatining 1-ilovaga muvofiq ayrim qarorlariga o‘zgartirishlar kiritilsin.
 2. O‘zbekiston Respublikasi Hukumatining 2-ilovaga muvofiq ayrim qarorlari o‘z kuchini yo‘qotgan deb hisoblansin.
 3. Vazirliklar va idoralar o‘zlari qabul qilgan normativ-huquqiy hujjatlarni ushbu qarorga muvofiqlashtirsinlar.
 4. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari — moliya vaziri J.A. Qo‘chqorov, Bosh vazir o‘rinbosari — “O‘zgarotexsanoatxolding” AJ boshqaruvi raisi N.S. Otajonov va tashqi savdo vaziri J.A. Xo‘jayev zimmasiga yuklansin.
 2. Vazirlar Mahkamasining “Bug‘doy, un, guruch va non-bulka mahsulotlarini olib chiqib ketish hollari ustidan nazoratni kuchaytirish va ularning oldini olishga oid qo‘shimcha chora-tadbirlar to‘g‘risida” 2008-yil 8-iyuldagi 153-son qarorining (O‘zbekiston Respublikasi QHT, 2008-y., 28-son, 271-modda) 1-bandidagi “1997-yil 10-oktabrdagi PF-1871-son” so‘zlari “Tashqi bozorlarda mahalliy mahsulotlar eksport qilinishini rag‘batlantirish va raqobatbardoshligini ta’minlash yuzasidan qo‘shimcha chora-tadbirlar to‘g‘risida” 2017-yil 15-dekabrdagi PF-5286-son” so‘zlari bilan almashtirilsin.
 3. Vazirlar Mahkamasining 2011-yil 17-noyabrdagi 305-son qarori (O‘zbekiston Respublikasi QHT, 2011-y., 45-46-son, 478-modda) bilan tasdiqlangan “Bir darcha” tamoyili bo‘yicha eksportga yetkazib berishlar bilan bog‘liq tartibotlarni amalga oshirish mexanizmi to‘g‘risidagi Vaqtinchalik nizomning 13-bandi quyidagi tahrirda bayon etilsin:
 “13. O‘zbekiston Respublikasi Prezidentining “Maxsus turdagi tovarlar eksporti va importini litsenziyalash, shuningdek, eksport kontraktlarini ro‘yxatga olish va import kontraktlarini ekspertizadan o‘tkazishni tartibga solish chora-tadbirlari to‘g‘risida” 2017-yil 3-noyabrdagi PF-5215-son va “Tashqi bozorlarda mahalliy mahsulotlar eksport qilinishini rag‘batlantirish va raqobatbardoshligini ta’minlash yuzasidan qo‘shimcha chora-tadbirlar to‘g‘risida” 2017-yil 15-dekabrdagi PF-5286-son Farmonlariga 1-ilovalarda, shuningdek, O‘zbekiston Respublikasi Prezidenti “Tashqi savdo faoliyatini yanada erkinlashtirish va tadbirkorlik subyektlarini qo‘llab-quvvatlash chora-tadbirlari to‘g‘risida” 2017-yil 3-noyabrdagi PQ-3351-son qaroriga ilovada nazarda tutilgan tovarlar uchun eksport kontraktlari (qonun hujjatlariga muvofiq eksport kontraktlariga tenglashtirilgan kontraktlardan tashqari) O‘zbekiston Respublikasi davlat bojxona xizmatlari organlari tomonidan qonun hujjatlarida belgilangan tartibda hisobga qo‘yiladi”.
 1. Vazirlar Mahkamasining “O‘zbekiston Respublikasida tashqi savdo faoliyatini erkinlashtirish bo‘yicha qo‘shimcha chora-tadbirlar to‘g‘risida” 1998-yil 31-martdagi 137-son qarorining 1-bandi.
 2. Vazirlar Mahkamasining “Ulgurji va birja savdosini tashkil etish tizimini takomillashtirish to‘g‘risida” 2001-yil 1-maydagi 198-son qaroriga (O‘zbekiston Respublikasi QT, 2001-y., 5-son, 24-modda) 5-ilovaning 3-bandi.
 3. Vazirlar Mahkamasining “O‘zbekiston Respublikasining investitsiya bloklarida geologiya-qidiruv ishlarini o‘tkazish bo‘yicha Bitimni amalga oshirish chora-tadbirlari to‘g‘risida” 2006-yil 20-noyabrdagi 240-son qarorining 8-bandi.
 4. Vazirlar Mahkamasining “Xayraton va Mozori Sharif o‘rtasidagi temir yo‘l liniyasini loyihalashtirish, qurish, o‘rnatish va foydalanishga topshirish” loyihasini amalga oshirish chora-tadbirlari to‘g‘risida” 2009-yil 20-noyabrdagi 298-son qarorining (O‘zbekiston Respublikasi QHT, 2009-y., 48-son, 514-modda) 6-bandi.
 5. Vazirlar Mahkamasining “Xayraton-Mozori-Sharif” temir yo‘l liniyalarini qurish va ulardan foydalanish” loyihasini amalga oshirish bo‘yicha chora-tadbirlar to‘g‘risida” 2011-yil 22-iyundagi 187-son qarori 3-bandining beshinchi xatboshi.
 6. Vazirlar Mahkamasining “Xayraton-Mozori Sharif” temir yo‘l liniyasidan foydalanish va unga xizmat ko‘rsatish” loyihasini amalga oshirish to‘g‘risida” 2015-yil 14-apreldagi 91-son qarori (O‘zbekiston Respublikasi QHT, 2015-y., 15-son, 180-modda) 3-bandining to‘rtinchi xatboshi.
 7. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish to‘g‘risida” 2017-yil 7-iyuldagi 477-son qarori (O‘zbekiston Respublikasi QHT, 2017-y., 28-son, 654-modda).